Diari Oficial de la Generalitat Valenciana


Sumari del DOGV 6578, del 02-08-2011 (2011/8584)

ACORD de 29 de juliol de 2011, del Consell, pel qual es transformen les concessions per a la gestió indirecta del servici públic de ràdio i televisió per ones hertzianes terrestres en llicències per a la prestació del servici de comunicació audiovisual.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6578

Data del DOGV
:   02-08-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/8584


Data del document
:   29-07-2011

Organisme emissor
:   Conselleria de Presidència

Tipus de document
:   Acord

Anàlisi jurídica

 Descriptors 

:   * televisió
    * mitjà de comunicació
    * radiodifusió

ACORD de 29 de juliol de 2011, del Consell, pel qual es transformen les concessions per a la gestió indirecta del servici públic de ràdio i televisió per ones hertzianes terrestres en llicències per a la prestació del servici de comunicació audiovisual. [2011/8584]  
El Consell, en la reunió del dia 29 de juliol de 2011, va adoptar l'acord següent:  
La disposició transitòria segona de la Llei 7/2010, de 31 de març, General de la Comunicació Audiovisual, estableix en l'apartat 1 que les concessions per a la gestió indirecta del servici públic de ràdio o televisió per ones hertzianes terrestres d'àmbit estatal, autonòmic o local, que no hagen sigut declarades extingides a l'entrada en vigor d'esta llei, s'han de transformar en llicències per a la prestació del servici de comunicació audiovisual. Així mateix determina que el termini de vigència de les noves llicències serà de 15 anys a comptar de la data de transformació de les concessions.  
L'apartat 2 de la mateixa disposició estableix que els titulars de les concessions han de sol·licitar a l'autoritat competent la corresponent transformació del títol habilitant, en el termini de dos mesos des de l'entrada en vigor de la llei. I que l'autoritat competent, una vegada rebuda la sol·licitud, procedirà a dictar una resolució expressa transformant la concessió en llicència i a realitzar la seua inscripció en el registre corresponent.  
Tots els titulars de concessions per a la gestió indirecta del servici públic de ràdio o televisió per ones hertzianes terrestres d'àmbit autonòmic o local, a la Comunitat Valenciana, han presentat dins del termini legalment establit la sol·licitud de transformació de les seues concessions en llicències per a la prestació del servici de comunicació audiovisual.  
Així mateix, la disposició transitòria primera de la Llei 7/2010, de 31 de març, General de la Comunicació Audiovisual, estableix respecte dels concursos d'adjudicació de concessions per a la gestió indirecta del servici d'interés general de televisió no resolts abans de l'entrada en vigor de la llei, que, una vegada resolt el concurs, l'autoritat competent transformarà la concessió en llicència.  
El Consell és l'òrgan competent per a acordar la transformació conforme a l'article 12 del Decret 38/1998, de 31 de març, del Consell, pel qual s'estableix el règim de concessió d'emissores de radiodifusió sonora en ones mètriques amb modulació de freqüència i d'inscripció d'estes en el Registre de Concessionaris, i correspon l'adjudicació definitiva de les concessions per a la prestació del servici públic de radiodifusió sonora en ones mètriques amb modulació de freqüència. Així mateix, els articles 35.4 i 43.2 de la Llei 1/2006, de 19 d'abril, de la Generalitat, del Sector Audiovisual, estableixen que l'atorgament de les concessions administratives de televisió digital terrestre d'àmbit autonòmic i local correspon al Consell.  
  
Formulada la preceptiva sol·licitud pels concessionaris dins del termini legalment establit i d'acord amb la normativa anteriorment citada, a proposta de la consellera de Presidència, el Consell   
  
acordA  
  
Primer   
Transformar les concessions per a l'explotació del servici públic de radiodifusió sonora en ones mètriques amb modulació de freqüència, que figuren en l'annex I del present acord, en llicències per a la prestació del servici de comunicació audiovisual de radiodifusió sonora en ones mètriques amb modulació de freqüència.  
  
Segon  
Transformar les concessions per a l'explotació del servici públic de televisió digital terrestre d'àmbit autonòmic (canal 62 a Alacant, canal 60 a Castelló i canal 57 a Valencia) a favor de les entitats Televisión Popular del Mediterráneo, SA, i Las Provincias Televisión, SA, en llicències per a la prestació del servici de comunicació audiovisual de televisió digital terrestre d'àmbit autonòmic.  
  
Tercer  
Transformar les concessions per a l'explotació del servici públic de televisió digital terrestre d'àmbit local relacionades en l'annex II del present acord, en llicències per a la prestació del servici de comunicació audiovisual de televisió digital terrestre d'àmbit local.  
  
  
Quart  
Les llicències quedaran subjectes a les mateixes condicions, en quant siguen compatibles amb la normativa vigent, a les quals estaven subjectes les concessions transformades, mantenint-se inalterades les característiques tècniques de les emissores.  
  
Cinqué  
El termini de vigència de les llicències és de 15 anys a comptar des de la data del present acord de transformació.  
  
Contra el present acord, que posa fi a la via administrativa, es podrà interposar potestativament un recurs de reposició davant del Consell, en el termini d'un mes comptat des de l'endemà de la seua notificació o publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació o publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
  
Valencia, 29 de juliol de 2011  
  
La vicepresidenta i secretària del Consell,  
PAULA SÁNCHEZ DE LEÓN GUARDIOLA  
  
  
ANNEX I  
  
  
  
  
  
ANEXO II  
  
  
  
  
  
  
  
\* \* \* \* \* \* \* \* \* \* \* \* \* \*  
  
  
  
ANEXO I  
  
  
  
  
  
ANEXO II  
  
